***Ενότητα 9 (ε, 311-420)***

*(σελ. 63-67)*

***(Οδηγίες μελέτης)***

1. Μελετήστε το κείμενο στις σελίδες 63-65, στιχ. 311-420. Γράψτε μια περίληψη 8-10 σειρών, που να αποδίδει τα βασικά σημεία της ενότητας. Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
2. Εντοπίστε τους βασικούς ανθρωπομορφισμούς της ενότητας 9 (θυμηθείτε: οι ανθρωπομορφισμοί αφορούν θεούς!). Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
3. Επισημάνετε την περιπέτεια στην αρχή της ενότητας και εξηγήστε τη λειτουργία της (γιατί έχουμε περιπέτεια και τι εξυπηρετεί;). Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
4. Εντοπίστε τις τρεις επιθέσεις του Ποσειδώνα με αναφορά σε στίχους και τις αντίστοιχες αντιδράσεις του Οδυσσέα. Τι αποδεικνύει για τον ήρωα ο τρόπος αντίδρασής του κάθε φορά; Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
5. Η Οδύσσεια είναι ένα κατεξοχήν **ανθρωποκεντρικό έπος**. Με ποιον τρόπο αποδεικνύεται αυτό στην ενότητα αυτή; Για την απάντησή σας λάβετε υπόψη σας τις αντιδράσεις και την αγωνιστικότητα του Οδυσσέα στις επιθέσεις του θεού και τον τρόπο με τον οποίο διεκδικεί τη σωτηρία του. Σχετικά διαβάστε και την ανακεφαλαίωση στη σελίδα 67 του σχολικού βιβλίου (κίτρινο πλαίσιο στο τέλος). Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
6. Ιδιαίτερη σημασία έχουν σε αυτή την ενότητα οι **εκτεταμένες / σύνθετες ομηρικές παρομοιώσεις** των στίχων 362-364 και 405-406. Θυμηθείτε ότι η σύνθετη παρομοίωση αποτελεί μια εκτεταμένη μορφή παρομοίωσης, όπου συγκρίνονται δύο εικόνες ή καταστάσεις, με τρόπο που δίνει έμφαση και πλουτίζει την περιγραφή (π.χ. η σχεδία που παραδέρνει στον άνεμο παρομοιάζεται με σωρό αγκαθιών που τα στροβιλίζει ο χειμερινός βοριάς). Στην ανάλυση της εκτεταμένης παρομοίωσης εξετάζουμε τα εξής:

* *Αναφορικό μέρος:* είναι η φανταστική εικόνα. Το αναγνωρίζουμε γιατί στην αρχή έχει συνήθως το αναφορικό «όπως», «σαν», «πώς», «καθώς» κλπ.
* *Δεικτικό μέρος:* η πραγματική αφήγηση, η εικόνα της ιστορίας μας. Το αναγνωρίζουμε γιατί συνήθως στην αρχή έχει το δεικτικό «έτσι», «παρόμοια», «τέτοιος», «τόσο» κλπ.
* *Ο κοινός όρος:* το κοινό στοιχείο ανάμεσα στα δύο μέρη, που δικαιολογεί τη σύγκριση (π.χ. η σφοδρότητα του ανέμου). Συνήθως είναι μια λέξη που είναι κοινή και στο αναφορικό και στο δεικτικό μέρος.
* *Το θέμα:* από πού είναι παρμένο το θέμα της φανταστικής εικόνας (συνήθως από τη φύση ή τον κόσμο των ζώων, αλλά κάποτε και από την κοινωνική ζωή).
* *Ο ρόλος / λειτουργία της:* φωτίζει τη ζητούμενη εικόνα, συμπληρώνει και πλουτίζει την περιγραφή, δίνει έμφαση) (είναι κοινό για όλες τις σύνθετες παρομοιώσεις).

Σχετικά μπορείτε να διαβάσετε και το σχόλιο του βιβλίου σας για τις παρομοιώσεις στη σελίδα 67 (κίτρινο πλαίσιο).

1. Με βάση τα παραπάνω, αναλύστε τις ομηρικές παρομοιώσεις των στίχων 362-364 και 405-406, καθώς και την εκτεταμένη παρομοίωση των στίχων 546-549 της σελίδας 71, για εξάσκηση. Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
2. Εντοπίστε τα μαγικά-παραμυθικά στοιχεία της ενότητας. Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
3. Η γοργόνα-νεράιδα που σώζει τον ήρωα που παραδέρνει στη θάλασσα κινδυνεύοντας να πνιγεί είναι συνηθισμένο μοτίβο στα λαϊκά παραμύθια. Γνωρίζετε άλλο μύθο παρόμοιο με αυτόν της Ινώς-Λευκοθέης που σώζει τον Οδυσσέα;
4. Στην τραγωδία, όταν η υπόθεση φτάνει σε ένα αδιέξοδο, εμφανίζεται ο «από μηχανής θεός», που με την παρέμβασή του σώζει την κατάσταση υπέρ του ήρωα. Ποιο πρόσωπο λειτουργεί ως «από μηχανής θεός» σε αυτή την ενότητα; Τι πετυχαίνει η παρέμβασή του; Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
5. Καταγράψτε τα συναισθήματα που προκαλούνται στον ακροατή-αναγνώστη (επομένως και σε εσάς) από τις μεταπτώσεις της τύχης του Οδυσσέα στην ενότητα. Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
6. Σε ποια σημεία των δύο προηγούμενων ενοτήτων προοικονομείται η τελευταία συμφορά του Οδυσσέα στη θάλασσα, που έχουμε σε αυτή την ενότητα; Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.
7. Λύστε τις ασκήσεις του εγγράφου 7 «Φύλλο εργασίας, στιχ. 311-420». Στείλτε τις απαντήσεις σε έγγραφο Word **με το όνομά σας πάνω**. Θα λάβετε ανατροφοδότηση.

***\*Προσοχή!!****Δε χρειάζεται να κάνετε όλες τις ασκήσεις μαζί!! Υπολογίστε περίπου 3-4 ασκήσεις την εβδομάδα. Θα ακολουθήσουν κι άλλες ασκήσεις και οδηγίες.*